คะ พอดีหนูเป็นประจำเดือนไปเมื่อวันที่13หายวันที่16ค่ะ แล้ววันที่24มี พสพ ไม่ได้ป้องกันแต่กินยาคุมฉุกเฉินแบบ1เม็ดและวันที่28-29มี พสพ ไม่ได้ป้องกันไม่ได้กินยาคุม วันที่30หนูมีประจำเดือนอีกครั้ง ผิดปกติมั้ยคะ แล้วควรทำยังไงคะ🥺
สวัสดีค่ะ หากประจำเดือนมาวันที่ 13 ม.ค. แล้วได้มีเพศสัมพันธ์ในวันที่ 24 ม.ค. เท่ากับมีเพศสัมพันธ์ในวันที่ 12 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 28-29 ม.ค. หากไม่ได้ป้องกัน ก็ย่อมมีโอกาสตั้งครรภ์ได้ อย่างไรก็ตาม หากในวันที่ 30 ม.ค. ได้มีเลือดออกมา โดยมีปริมาณมากพอสมควร และหลังจากนี้ เลือดออกมานาน 2-7 วัน ก็ถือเป็นเลือดประจำเดือนค่ะ และย่อมแสดงว่าไม่ได้มีการตั้งครรภ์เกิดขึ้น ส่วนการที่ประจำเดือนมาเร็วกว่าปกติ ก็อาจเกิดจากผลของยาคุมฉุกเฉินได้ค่ะ ไม่จำเป็นต้องทำอะไรอย่างไรก็ตาม หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ